Case ID: 1127077
Sentence 87: Kollegiya bu ziddiyətin aradan qaldırılması ilə bağlı qeyd edir ki, eyni tərəflər arasında qüvvədə olan Bakı Apellyasiya Məhkəməsinin Mülki Kollegiyasının 2(103)-2296/2017 saylı, xx xxxx 2017-ci il tarixli qətnaməsi ilə işin mübahisəsiz halı kimi müəyyən olunmuşdur ki, “cavabdehin mübahisəli qeyri-yaşayış sahəsindən iddiaçının razılığı ilə 2011-ci ilin mart ayından istifadə etməklə müəyyən təmin-tikinti işlərini görməsi faktı Rayon Məhkəməsi tərəfindən şahid qismində dindirilmiş (mağazada fəhlə işləmiş) X1 və (mağazada elektrik işlərini görmüş) Seyidov İzzət Hörmət oğlunun şahid ifadələri və ekspert rəyi ilə təsdiq edilməklə işin mübahisəsiz hallarındandır”.Azərbaycan Respublikası Konstitusiya Məhkəməsi Plenumunun C.İsmayılzadənin şikayəti üzrə xx xxxxxx 2007-ci il tarixli qərarında qeyd edilmişdir ki, qanuni qüvvəyə minmiş məhkəmə aktı özündə mübahisələndirilən maddi hüququn, yaxud belə hüquqa əsaslanan faktın mövcud olubolmamasını qəti surətdə müəyyənləşdirir və səlahiyyətli şəxsin tələbi ilə hər hansı qeyd-şərt qoyulmadan onların həyata keçirilməsini ehtiva edir.